stanford-oval/wikipedia huggingface dataset:
Anne Margrethe Hausken Nordberg

Hausken maailmancupissa Siggerudissa kesäkuussa 2008
Anne Margrethe Hausken Nordberg (s. 23. tammikuuta 1976 Haugesund) on norjalainen suunnistuksen maailmanmestari.
Hausken kilpaili nuorempana hiihtosuunnistuksessa ja yleisurheilussa ja voitti ensin mainitussa nuorten maailmanmestaruuden. Suunnistuksen aikuisten arvokisoihin hän osallistui ensimmäisen kerran Sümegin EM-kilpailuissa 2002 ja saavutti sprintissä pronssia. Kolmissa seuraavissa arvokisoissa hän sijoittui sprintissä kymmenen parhaan joukkoon mutta vasta vuonna 2005 Aichin MM-kilpailuissa hän saavutti seuraavat mitalinsa, sprintissä ja viestissä hopeaa. Vuosi 2006 ei tuonut menestystä, ja vuoden 2007 parhaat saavutukset olivat Kiovan MM-kilpailuissa saavutetut viestin pronssi ja pitkän matkan neljäs sija.
Vuonna 2008 Hausken ylti vihdoin arvokisavoittajaksi. Ventspilsin EM-kilpailuissa hän voitti kultaa sprintissä kolmen sekunnin erolla Suomen Heli Jukkolaan, ja toisen kultamitalin hän sai pitkällä matkalla 53 sekuntia edellä Venäjän Tatjana Rjabkinaa. Heinäkuussa Olomoucin MM-kilpailuissa hän voitti sprintissä kultaa Suomen Minna Kaupin edellä. Vuosien 2009 ja 2013 MM-kilpailuissa hän voitti maailmanmestaruuden viestissä ja sijoittui vuosina 2010 ja 2015 viestissä hopealle sekä vuonna 2012 pronssille. Lisäksi hän sai vuonna 2015 sprinttiviestissä MM-pronssia sekä vuonna 2016 pitkällä matkalla EM-hopeaa ja MM-pronssia.
Suunnistuksen maailmancupin kokonaiskilpailun Hausken on voittanut vuonna 2008 ja vuonna 2005 hän sijoittui kolmanneksi. Puistosuunnistuksen maailmancupin hän voitti vuonna 2003 ja sijoittui seuraavana vuonna toiseksi. Lisäksi hän on voittanut Pohjoismaiden mestaruuksia.
Hausken meni naimisiin Anders Nordbergin kanssa vuonna 2010.
Arvokisasijoitukset > MM-kisat

| Vuosi | Sprintti | Lyhyt matka / keskimatka | Normaalimatka / pitkä matka | Viesti | Sprinttiviesti |
| --- | --- | --- | --- | --- | --- |
| 2003 | 6. | – | – | – |  |
| 2004 | 8. | – | – | – |  |
| 2005 | 2. | – | – | 2. |  |
| 2006 | 26. | – | 6. | 6. |  |
| 2007 | 10. | 34. | 4. | 3. |  |
| 2008 | 1. | 25. | 4. | 6. |  |
| 2009 | 7. | – | 6. | 1. |  |
| 2010 | – | 8. | 8. | 2. |  |
| 2012 | 25. | – | 5. | 3. |  |
| 2013 | 10. | 9. | – | 1. |  |
| 2015 | – | 12. | 7. | 2. | 2. |
| 2016 | – | 14. | 3. | 6. | 5. |
| 2017 | – | – | 4. | 6. | – |
Arvokisasijoitukset > EM-kisat

| Vuosi | Sprintti | Pikamatka / keskimatka | Normaalimatka / pitkä matka | Viesti | Sprinttiviesti |
| --- | --- | --- | --- | --- | --- |
| 2002 | 3. | 6. | 15. | – |  |
| 2004 | 5. | 19. | 11. | – |  |
| 2008 | 1. | 7. | 1. | 4. |  |
| 2012 | hylättiin | 9. | – | 5. |  |
| 2016 | – | – | 2. | – | hylättiin |
Aiheesta muualla

Virallinen sivusto (Arkistoitu – Internet Archive) (norjaksi)
Anthony Guttig

| Anthony Guttig |
| --- | --- |

Henkilötiedot
Syntynyt: 30. lokakuuta 1988 (ikä 35) Dijon, Ranska
Kansalaisuus:   Ranska
Jääkiekkoilija
Lempinimi:  Guti, Tony, Antti, Gut (Ranskassa)
Pelipaikka:  vasen laitahyökkääjä
Maila:  vasen
Pituus:  186 cm
Paino:  82 kg
Pelaajaura
Pääsarjaura:  2006–
Aik. seurat:  Mora IK (Allsv.) Tranås AIF (Ruotsi I) Hokki (Mestis) Jukurit (Mestis) KooKoo (SML) Ducs de Dijon (Ranska) Dragons de Rouen (Ranska)
Anthony Guttig (s. 30. lokakuuta 1988 Dijon, Ranska) on ranskalainen uransa lopettanut jääkiekkoilija. Hän oli pelipaikaltaan laitahyökkääjä, mutta osaa pelata myös keskellä. Guttig pelasi urallaan myös Ruotsissa ja Suomessa.
Ura > Seuraura

Guttig on Ducs de Dijonin kasvatti, mutta hän pelasi myöhempinä juniorivuosinaan myös Phénix de Reimsissä. Guttig palasi Dijoniin kaudeksi 2006–2007, jolloin hän pelasi tulokaskautensa Ligue Magnusissa tehden 26 runkosarjaottelussa tehot 1+2=3 sekä seitsemässä playoff-ottelussa kaksi syöttöpistettä. Kaudella 2008–2009 Guttig oli Dijonin kolmanneksi paras pistemies tehoilla 10+12=22. Hänet palkittiin kauden päätteeksi Ligue Magnusin kauden parhaana nuorena pelaajana Trophée Jean-Pierre Graffilla.
Kaudella 2009–2010 Guttig nousi Dijonin kapteenistoon. Kaudella 2011–2012 hän teki Ligue Magnusin yhden kauden piste-ennätyksensä tehoilla 22+19=41, joilla Guttig oli joukkueen toiseksi paras maalintekijä ja kolmanneksi paras pistemies. Hän sijoittui koko sarjan maalipörssissä toiseksi edellään vain joukkuetoveri Yanick Riendeau sekä pistepörssissä kuudenneksi. Guttig palkittiin kauden päätteeksi Ligue Magnusin parhaana ranskalaispelaajana Trophée Albert Hasslerilla. Hän voitti myös French Cupin.
Kaudeksi 2012–2013 Guttig siirtyi Ruotsin toiseksi korkeimmalle sarjatasolla HockeyAllsvenskanin Mora IK:hon. Hän pelasi joukkueessa 19 ottelua tehden vain tehot 2+2=4 ja edusti myös kolmen ottelun verran Moran J20-joukkuetta. Marraskuussa 2012 Guttig jätti Moran ja siirtyi sarjatasoa alemmas Ruotsin I-divisioonan Tranås AIF:ään. Kaudeksi 2013–2014 hän haki try-outin kautta paikkaa Mestis-joukkue Kajaanin Hokista. Guttig sai noin viikon mittaisen koejakson päätteeksi sopimuksen joukkueeseen. Hän oli tehoilla 20+32=52 Hokin toiseksi paras pistemies Teemu Virtalan jälkeen ja jakoi koko Mestiksen pistepörssin seitsemännen sijan TuTon Tuukka Pulliaisen kanssa. Guttig oli joukkueen paras pistemies, maalintekijä ja syöttäjä myös kevään 2014 pudotuspeleissä tehoilla 5+9=14.
Guttig siirtyi kaudeksi 2014–2015 vuoden mittaisella sopimuksella Mikkelin Jukureihin. Hän oli joukkueen toiseksi paras pistemies Oula Palveen jälkeen tehoilla 13+29=42, joilla Guttig jakoi Mestiksen pistepörssin yhdeksännen sijan JYP-Akatemian Samu Markkulan kanssa. Kevään 2015 pudotuspeleissä hän oli Jukureiden paras pistemies ja syöttäjä tehoilla 6+8=14. Guttig jakoi myös koko Mestiksen pudotuspelien maalipörssin voiton kolmen muun pelaajan kanssa. Hän voitti kauden päätteeksi Mestiksen-mestaruuden ja palkittiin pudotuspelien parhaana pelaajana Håkan Hjerpe  -palkinnolla.
Kaudeksi 2015–2016 Guttig siirtyi 1+1-vuotisella sopimuksella SM-liigan nousijajoukkue KooKoohon. Hän pelasi kauden aikana pitkälti loukkaantumisten vuoksi vain 36 runkosarjaottelua tehden niissä tehot 3+5=8. Joulukuussa 2016 Guttig palasi loppukauden 2016–2017 kattavalla sopimuksella kotimaahansa Ducs de Dijonin riveihin.
Ura > Maajoukkueura

Guttig edusti Ranskaa MM-kilpailuissa vuosina 2012, 2013, 2014 ja 2015. Hän pelasi myös alle 20-vuotiaiden I-divisioonan MM-kilpailuissa vuonna 2008.
Arne Sucksdorff

Arne Sucksdorff ennen vuotta 1966.
Arne Sucksdorff (3. helmikuuta 1917 – 4. toukokuuta 2001 Tukholma) oli ruotsalainen elokuvaohjaaja, jota pidetään yhtenä elokuvahistorian parhaista dokumenttielokuvan tekijöistä. Hänet tunnetaan erityisesti visuaalisesti runollisisista ja upeaa maisemakuvausta sisältävistä luontodokumenteistaan. Hänen elokuviaan ovat muun muassa Metsien hurjat  (Pojken i trädet, 1961) ja Oscarilla palkittu lyhytelokuva Ihmisiä kaupungissa (Människor i stad, 1946).
Sucksdorff sai kansainvälistä mainetta erityisesti vuoden 1953 elokuvallaan Suuri seikkailu (Det stora äventyret), jossa luonnon vuodenaikoja seurataan muun muassa kettupoikueen, maalaistalon ja sen kahden pikkupojan näkökulmasta. Sucksdorff esittää itse tilan isäntää ja hänen oma poikansa toista pojista. Elokuva palkittiin Cannesin ja Berliinin elokuvajuhlilla.
1960-luvun alussa Sucksdorff muutti Rio de Janeiroon, jossa hän opetti elokuvakoulussa ja jatkoi dokumenttien tekoa. Tältä ajalta on peräisin muun muassa elokuva Kotini on Copacabana (Mitt hem är Copacabana, 1965). Sucksdorffista tuli vanhemmalla iällä kiivas sademetsien tuhoamisen vastustaja.
Sucksdorffin viimeiseksi elokuvaksi jäi vuoden 1971 Mr. Forbush and the Penguins, jonka pääosia esittivät John Hurt ja Hayley Mills.
Aiheesta muualla

Arne Sucksdorff Internet Movie Databasessa (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Arne Sucksdorff
Käännös suomeksi
Arne Sunde

| Arne Sunde |
| --- | --- |
 Sunde 1930-luvun alkupuolella.
Norjan merenkulkuministeri
 Nygaardsvoldin hallitus 1. lokakuuta 1942 – 25. kesäkuuta 1945  
Edeltäjä:  virka perustettu
Seuraaja:  Tor Skjønsberg
Norjan säännöstelyministeri
 Nygaardsvoldin hallitus 19. marraskuuta 1940 – 1. lokakuuta 1942  
Edeltäjä:  Trygve Lie
Seuraaja:  Anders Frihagen
Salkuton ministeri
 Nygaardsvoldin hallitus 7. kesäkuuta 1940 – 19. marraskuuta 1940  
Edeltäjä:  virka perustettu
Seuraaja:  virka lakkautettu
Norjan oikeusministeri
 Mowinckelin III hallitus 3. maaliskuuta 1933 – 20. maaliskuuta 1935  
Edeltäjä:  Asbjørn Lindboe
Seuraaja:  Trygve Lie
 Mowinckelin II hallitus 21. marraskuuta 1930 – 12. toukokuuta 1931  
Edeltäjä:  Haakon Martin Evjenth
Seuraaja:  Asbjørn Lindboe
Akerin pormestari
 1929–1931  
Henkilötiedot
Syntynyt: 6. joulukuuta 1883 Kristiania, Norja
Kuollut: 30. heinäkuuta 1972 (88 vuotta) Oslo, Norja
Ammatti:  juristi, upseeri, poliitikko
Vanhemmat:  Elias Sunde
Tiedot
Puolue:  Venstre
 Nimikirjoitus
Arne Sunde (6. joulukuuta 1883 Kristiania – 30. heinäkuuta 1972 Oslo) oli norjalainen juristi, upseeri ja Venstren poliitikko. Hän toimi Norjan oikeusministerinä 1930–1931 ja 1933–1935, salkuttomana ministerinä 1940, säännöstelyministerinä 1940–1942 ja merenkulkuministerinä 1942–1945. Vuosina 1929–1931 hän oli Akerin kunnan pormestari ja 1949–1952 Norjan YK-suurlähettiläs. Hän puheenjohti turvallisuusneuvostoa kesäkuussa 1949.
Sunden isä oli liikemies ja poliitikko Elias Sunde.
Aiheesta muualla

Kuvia tai muita tiedostoja aiheesta Arne Sunde Wikimedia Commonsissa
Animal Crossing (pelisarja)

| Animal Crossing> Dōbutsu no Mori |
| --- | --- |

Kehittäjä:  Nintendo
Julkaisija:  Nintendo
Ensijulkaisu:  Dōbutsu no Mori (2001)
Aiheesta muualla
MobyGames
Lisää peliartikkeleitaVideopelien teemasivulla
Animal Crossing (alkujaan jap. どうぶつの森, Dōbutsu no Mori) on Nintendon kehittämä ja julkaisema elämäsimulaatiopelisarja.
Ensimmäinen länsimaissa julkaistu peli Animal Crossing on muokattu versio japanilaisesta julkaisusta.
Pelit

Dōbutsu no Mori (2001), Nintendo 64
Dōbutsu no Mori + (2001), Nintendo GameCube
Animal Crossing (2002), Nintendo GameCube
Dōbutsu no Mori e+ (2003), Nintendo GameCube
Animal Crossing: Wild World
Animal Crossing: Let’s Go to the City (myös nimellä Animal Crossing: City Folk)
Animal Crossing: New Leaf
Animal Crossing: New Horizons
Pelit > Spin-off-pelit

Animal Crossing: Happy Home Designer
Animal Crossing: Amiibo Festival
Animal Crossing: Pocket Camp
Muut sovellukset

Animal Crossing Plaza, sosiaalisen median sovellus
Animal Crossing Clock, kellosovellus
Muu media

Pelisarjaan perustuu myös Animal Crossing -anime-elokuva.
Aiheesta muualla

Animal Crossing MobyGamesissä (englanniksi)
-pelisarja
| --- | --- |
Pelit:   Dōbutsu no Mori  Animal Crossing  Animal Crossing: Wild World  Animal Crossing: Let’s Go to the City  Animal Crossing: New Leaf  Animal Crossing: New Horizons 
Muut:   Animal Crossing -elokuva
Annie and I

| ”Annie And I” Kristiina Wheeler |
| --- | --- | --- |

Singlen tiedot
 Albumilta: Hitchin to Helsinki
 Julkaistu: elokuu 2008
 Tuottaja(t): Chisu, Kristiina Wheeler
 Tyylilaji: pop, soul
 Kesto: 04.26
 Levy-yhtiö: Universal Music
Kristiina Wheelerin muut singlet
| ”Sunny Day” 2008 | ”Annie And I” 2008 | ”Rainy Helsinki” 2009 |
Annie and I on kappale Kristiina Wheelerin esikoisalbumilta Hitchin to Helsinki. Se julkaistiin albumin toisena singlenä elokuussa 2008. Digitaalisesti single julkaistiin 20. lokakuuta 2008.
Misko Ihon ohjaama musiikkivideo valmistui marraskuun alussa 2008.
Kappaleet

Annie and I – 4.26
Listasijoitukset

| Lista | Paras sijoitus |
| --- | --- |
Suomen virallinen latauslista: —
Suomen virallinen singlelista: —
Aranc

| Aranc |
| --- | --- |
 Arancin kunnantalo
 vaakuna
 Aranc
 Koordinaatit: 46°00′19″N, 05°30′36″E 
Valtio:  Ranska
Hallintoalue:  Rhône-Alpes
Departementti:  Ain
Arrondissementti:  Belley
Hallinto:  
 – Hallinnon tyyppi:  Kunta
 – Pormestari:  Daniel Mathieu
Pinta-ala:  
 – Kokonaispinta-ala:  21,7 km²
Väkiluku (2021):  327
 – Väestötiheys:  15 as./km²
 
 www.aranc.info 
Infobox OKVirheellinen NIMI-arvo: 
Aranc on Ranskan kunta Ainin departementissa Rhône-Alpesin hallintoalueella. Vuonna 2021 kunnassa oli 327 asukasta, ja sen pinta-ala on 21,7 neliökilometriä.
Aiheesta muualla

Kuvia tai muita tiedostoja aiheesta Aranc Wikimedia Commonsissa
Anne L’Huillier

| Anne L’Huillier |
| --- | --- |

Henkilötiedot
Syntynyt: 16. elokuuta 1958 (ikä 66) Pariisi, Ranska
Koulutus ja ura
Tutkinnot:  Pierre ja Marie Curien yliopisto
Väitöstyön ohjaaja:  Bernard Cagnac
Instituutti:  CEA   Lundin yliopisto
Tutkimusalue:  atomifysiikka ja attosekuntifysiikka
Palkinnot:  Wolfin palkinto (2022)   Nobelin fysiikanpalkinto (2023)
Aiheesta muualla
Kotisivu
Anne L’Huillier (s. 16. elokuuta 1958 Pariisi, Ranska) on ranskalais-ruotsalainen fyysikko, joka on yksi attosekuntifysiikan uranuurtajista. L’Huillier jakoi 2023 Nobelin fysiikanpalkinnon Pierre Agostiniin ja Ferenc Krauszin kanssa.
Elämä ja ura

Anne L’Huillier suoritti 1979 Pariisin Pierre ja Marie Curien yliopistossa sekä fysiikan että matematiikan maisterintutkinnon. Tohtoriksi hän valmistui fysikaalisista tieteistä 1986. Väitöstutkimuksensa hän suoritti CEA-tutkimuslaitoksessa.
L’Huillier toimi 1986–1995 CEA-laitoksen tutkijana, ja samaan aikaan hän vieraili myös Chalmersin teknillisessä korkeakoulussa Göteborgissa, Etelä-Kalifornian yliopistossa ja Lawrence Livermoren kansallislaboratoriossa.
L’Huillier oli vuonna 1987 Pariisissa tekemässä postdoc-tutkimusta, kun hän kiinnostui tutkimaan, mitä tapahtuu atomeille, kun ne altistaa lyhyille ja voimakkaille infrapunasäteilypulsseille. Hän oletti näkevänsä fluoresoivaa valoa, mutta atomit säteilivätkin korkeaenergistä röntgensäteilyä. L’Huillier kiinnostui niin paljon kokeesta, että suuntautui sen jälkeen pääsääntöisesti lyhyeiden lasersäteiden ja niiden vaikutuksen tutkimiseen.
L’Huillier siirtyi 1995 Lundin yliopiston tutkijaksi, ja kaksi vuotta myöhemmin hänestä tuli laitoksen atomifysiikan professori. Ruotsissa hän toimi vuosina 2010–2015 fysiikan Nobel-komiteassa.
Tunnustukset

L’Huillier on saanut uransa aikana muun muassa 2022 Wolfin palkinnon ja 2023 Nobelin fysiikanpalkinnon. Wolfin palkinnon hän jakoi Ferenc Krauszin ja Paul Corkumin kanssa. Heidät tunnustettiin työstään ultranopean lasertieteen attosekuntifysiikan uranuurtajina. Nobelin palkinnon L’Huillier sai yhdessä Krauszin ja Pierre Agostinin kanssa. Palkintoperustelujen mukaan kolmikko on attosekunnin mittaisilla pulsseilla kehittänyt kokeellisia tapoja elektronien liikkeen tutkimiseen.
Aiheesta muualla

Kuvia tai muita tiedostoja aiheesta Anne L’Huillier Wikimedia Commonsissa
Appelsiini (täsmennyssivu)

Wikisanakirjassa on tähän liittyvä sananselitys: .
Appelsiini tarkoittaa seuraavia asioita:
appelsiini (Citrus sinensis), sitruspuihin kuuluva puu
appelsiini, appelsiinin hedelmä
Appelsiini Finland Oy, entinen suomalainen IT-palvelutalo, joka fuusioitiin Elisaan.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Appelsiini”, voi hakea sivunnimihaulla, laajalla sivunnimihaulla tai tekstihaulla.
Aristotélis (kunta)

| Aristotélis Aristotéliin kunta Αριστοτέλης Δήμος Αριστοτέλη |
| --- | --- |
 Kunnan sijainti
 Aristotélis
 Koordinaatit: 40°24′N, 23°53′E 
Valtio:  Kreikka
Hajautetun hallinnon alue:  Makedonia jaTraakia
Alue:  Keski-Makedonia
Alueyksikkö:  Chalkidikí
Hallinto:  
 – Asutustyyppi:  kunta
 – Kallikrates-koodi:  1302
 – Kuntakeskus:  Ierissós
Pinta-ala:  
 – Kokonaispinta-ala:  739,9 km²
Väkiluku (2011):  18 294
 – Väestötiheys:  24,72 as./km²
Aikavyöhyke:  UTC+2
 – Kesäaika:  UTC+3
 
 www.dimosaristoteli.gr 
Infobox OKVirheellinen NIMI-arvo: 
Aristotélis (kreik. Αριστοτέλης eli Δήμος Αριστοτέλη, Dímos Aristotéli) on Kreikan kunta, joka sijaitsee Chalkidikín alueyksikössä Keski-Makedonian alueella. Kunnan pinta-ala on 739,9 neliökilometriä ja väkiluku 18 294 (vuonna 2011). Kunnan kuntakeskus on Ierissós.
Aristotéliin kunta käsittää Chalkidikín niemimaan itäisen osan ja Áthoksen niemen pohjoisimman osan lukuun ottamatta Athoksen eli Pyhän Vuoren autonomisen munkkivaltion itsehallintoaluetta. Kuntaan kuuluvat myös saaret Ammoulianí, Drénia, Eleftherónisos ja Kafkanás. Kunta syntyi, kun Arnaía, Panagía ja Stágira-Ákanthos yhdistyivät vuoden 2011 alussa Kallikrates-suunnitelman mukaisesti. Kunta on nimetty sen alueella Stageirassa lähellä nykyistä Stágiran kylää syntyneen filosofi Aristoteleen mukaan.
Kunnan osat

Vuoden 2011 kuntauudistuksesta lähtien Aristotéliin kunta muodostuu kolmesta kunnallisyksiköstä, jotka vastaavat uudistusta edeltäneitä kuntia. Kunnallisyksiköt sekä niihin kuuluvat kylä- ja kaupunkiyhdyskunnat ja asutukset ovat:
| Kunnallis­yksikkö | Kylä- tai kaupunki­yhdys­kunta | Kylä, kaupunki tai muu asutus | Väkiluku (2011) |
| --- | --- | --- | --- |
| Arnaía | Arnaía | Arnaía | 2 300 |
| Arnaía | Neochóri | Neochóri | 714 |
| Arnaía | Palaiochóri | Palaiochóri | 1 489 |
| Arnaía | Stanós | Stanós | 929 |
| Arnaía | Varvára | Chrysí Aktí | 82 |
| Arnaía | Varvára | Kafkanás (saari) | 0 |
| Arnaía | Varvára | Kalývia Varváras | 11 |
| Arnaía | Varvára | Varvára | 538 |
Arnaía: Yhteensä: 6 063
| Panagía | Gomáti | Develíki | 34 |
| Panagía | Gomáti | Gomáti | 509 |
| Panagía | Gomáti | Pýrgos Chiliadoús | 14 |
| Panagía | Megáli Panagía | Megáli Panagía | 2 592 |
| Panagía | Pyrgadíkia | Ágios Ioánnis Pródromos | 38 |
| Panagía | Pyrgadíkia | Ássa | 19 |
| Panagía | Pyrgadíkia | Pyrgadíkia | 320 |
Panagía: Yhteensä: 3 526
| Stágira-Ákanthos | Ammoulianí | Ammoulianí (saari) | 529 |
| Stágira-Ákanthos | Ammoulianí | Drénia (saari) | 0 |
| Stágira-Ákanthos | Ammoulianí | Limáni | 12 |
| Stágira-Ákanthos | Ammoulianí | Trypití | 6 |
| Stágira-Ákanthos | Ierissós | Gavrádia | 73 |
| Stágira-Ákanthos | Ierissós | Ierissós | 3 266 |
| Stágira-Ákanthos | Ierissós | Koumítsa | 40 |
| Stágira-Ákanthos | Ierissós | Limáni | 4 |
| Stágira-Ákanthos | Ierissós | Niréas | 6 |
| Stágira-Ákanthos | Ierissós | Xiropótamo | 66 |
| Stágira-Ákanthos | Néa Róda | Chrysí Aktí | 0 |
| Stágira-Ákanthos | Néa Róda | Metóchi Agíou Pávlou | 2 |
| Stágira-Ákanthos | Néa Róda | Néa Róda | 1 153 |
| Stágira-Ákanthos | Néa Róda | Skála | 9 |
| Stágira-Ákanthos | Olympiáda | Olympiáda | 741 |
| Stágira-Ákanthos | Ouranoúpoli | Ouranoúpoli | 826 |
| Stágira-Ákanthos | Stágira | Stágira | 352 |
| Stágira-Ákanthos | Stratóni | Stratóni | 1 057 |
| Stágira-Ákanthos | Stratoníki | Eleftherónisos (saari) | 0 |
| Stágira-Ákanthos | Stratoníki | Kryonéri | 2 |
| Stágira-Ákanthos | Stratoníki | Stratoníki | 561 |
Stágira-Ákanthos: Yhteensä: 8 705
Yhteensä: 18 294
Aiheesta muualla

Kuvia tai muita tiedostoja aiheesta Aristotélis Wikimedia Commonsissa
Δήμος Αριστοτέλη. Aristotéliin kunnan verkkosivut. (kreikaksi)
Keski-Makedonian alue
| --- | --- |
Chalkidikín alueyksikkö:   Aristotélis  Kassándra  Néa Propontída  Polýgyros  Sithonía 
Imathían alueyksikkö:   Alexándreia  Náousa  Véroia 
Kilkíksen alueyksikkö:   Kilkís  Paionía 
Péllan alueyksikkö:   Almopía  Édessa  Pélla  Skýdra 
Pierian alueyksikkö:   Dío-Ólympos  Kateríni  Pýdna-Kolindrós 
Sérresin alueyksikkö:   Amfípoli  Emmanouíl Pappás  Irákleia  Néa Zíchni  Sérres  Sintikí  Visaltía 
Thessaloníkin alueyksikkö:   Ampelókipoi-Meneméni  Chalkidóna  Délta  Kalamariá  Kordelió-Évosmos  Lagkadás  Neápoli-Sykiés  Oraiókastro  Pávlos Melás  Pylaía-Chortiátis  Thermaïkós  Thérmi  Thessaloniki  Vólvi
Audi RS5 DTM

| Audi RS5 DTM |
| --- | --- |

Yleiset tiedot
Luokka:  DTM
Valmistaja:  Audi
Teknisiä tietoja
Moottori:  V8 4000 cm3
Voimansiirto:  6-vaihteinen kilpavaihteisto
Massa:  1100 kg (kuljettajan kanssa)
Pituus:  4650 mm (ilman takasiipeä)   5010 mm (takasiiven kanssa)
Leveys:  1950 mm
Korkeus:  1150 mm
Kilpailuhistoria
Debyytti:  2012
Viimeinen kilpailu:  2018
Audi RS5 DTM (käytetty myös nimeä Audi A5 DTM (2012)) on Audin rakentama  kilpa-auto, jolla osallistuttiin DTM-sarjaan vuosina 2012-2018. Auton korvasi jatkokehitetty Audi RS5 Turbo DTM sarjan tekniikkäsääntöjen muuttuessa kaudelle 2019.
RS5 DTM on ns. Silhuettiauto muistuttaen tuotantoautoa lähinnä ulkoisesti. Auton kori on hiilikuituvahvisteinen ja turvakaarilla lujitettu. 4.0-litrainen vapaastihengittävä moottori tuottaa n. 460hv maksimitehon ja n. 500Nm vääntömomentin. Vaihteisto on kilpakäyttöön suunniteltu 6-vaihteinen. Rengaskoko edessä on 300/680-R18 ja takana 320/710-R18.
Audi esitteli auton Genovan autonäyttelyssä 2014
Kausi 2014

| Kuljettaja   | HOC   | OSC   | HUN   | NOR   | MSC   | RBR   | NÜR   | LAU   | ZAN   | HOC   |
| --- | --- | --- | --- | --- | --- | --- | --- | --- | --- | --- |
|  Edoardo Mortara | 22 † | 3 | 4 | 4 | 9 | 16 | 3 |  |  |  |
|  Adrien Tambay | 3 | 10 | 5 | 9 | Kesk. | 6 | 11 |  |  |  |
|  Mattias Ekström | 2 | 13 | 9 | 3 | 3 | 7 | Kesk. |  |  |  |
|  Miguel Molina | 13 | 6 | 2 | 22 † | 12 | 11 | Kesk. |  |  |  |
|  Mike Rockenfeller | 4 | 2 | 10 | 8 | Kesk. | 13 | 2 |  |  |  |
|  Timo Scheider | 9 | 7 | Kesk. | 10 | Kesk. | 5 | Kesk. |  |  |  |
|  Jamie Green | Kesk. | 18 † | 7 | 2 | Kesk. | 8 | 14 |  |  |  |
|  Nico Müller | 16 | 16 | 12 | 18 | 5 | 19 | Kesk. |  |  |  |
† = Kuljettaja keskeytti kilpailun, mutta koska oli ajanut kisasta yli 75%, sai sijoituksen.
Audi RS2

| Audi RS2 |
| --- | --- |

Valmistustiedot
Valmistusmaa:   Saksa
Valmistaja:  Audi
Konserni:  Volkswagen Group
Valmistusvuodet:  1994–1996
Korimalli:  5-ovinen farmari
Luokka:  D-segmentti
Seuraaja:  Audi RS4
Teknisesti samankaltaisia:  Audi 80 (B4) Audi Cabriolet Audi Coupé (B3) Audi S2
Tekniset tiedot
Moottori:  R5
Iskutilavuus:  2,2 l
Polttoaine:  bensiini
Vetotapa:  neliveto
Vaihteisto:  6-vaihteinen manuaali
Audi RS2 on Audin vuosina 1994–1996 valmistama ylemmän keskiluokan farmariauto, joka oli kaikkein suorituskykyisin versio Audi 80 (B4) -mallistosta. Se oli ensimmäinen RS-mallinimen saanut automalli Audilta, ja mallin seuraajaksi tuli Audi RS4.
RS2 suunniteltiin Audin ja Porschen välisessä yhteistyössä. Moottorina on turboahdettu viisisylinterinen 2,2-litrainen bensiinimoottori teholtaan 315 hevosvoimaa. Voimansiirtona on kuusivaihteinen manuaalivaihteisto ja quattro-neliveto.
Aiheesta muualla

Kuvia tai muita tiedostoja aiheesta Audi RS2 Wikimedia Commonsissa
Antti Mero

| Antti Mero> Henkilötiedot |
| --- | --- |
Syntynyt: 25. maaliskuuta 1952 (ikä 72)
Kansalaisuus:  Suomi
Ammatti:  liikuntafysiologian professori
Koulutus ja ura
Tutkinnot:  Jyväskylän yliopisto 
Instituutti:  Jyväskylän yliopisto
Aiheesta muualla
Antti Mero
Antti Antero Mero (s. 25. maaliskuuta 1952) on suomalainen liikuntatieteilijä.  Hän toimi kaksitoista vuotta Jyväskylän yliopiston liikuntafysiologian  professorina, jäätyään eläkkeelle maaliskuussa 2020 hänestä tuli emeritusprofessori.
Urheilumaailmassa hänestä käytetään nimeä Antti Mero senior erotuksena Antti Mero juniorista, joka toimii isänsä lailla valmentajana Jyväskylän Kenttäurheilijoissa.